Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A köziratokról, a közlevéltárakról és a magánlevéltári anyag védelmérõl szóló 1995. évi LXVI. törvény alapján az egyház
Paragraph Index: 650

A köziratokról, a közlevéltárakról és a magánlevéltári anyag védelmérõl szóló 1995. évi LXVI. törvény alapján az egyház – akár más szervezetek – magánlevéltárat tarthat fenn maradandó értékû iratainak tartós megõrzése érdekében, az egyházi levéltár pedig az egyház által fenntartott nevelési-oktatási intézmény köziratnak minõsülõ levéltári anyagát is gyûjtheti. Ha az egyház belsõ szabályzata szerint az anyakönyvek és egyéb egyházi okiratok a levéltári anyaghoz tartoznak, az ezekben szereplõ, születéssel, kereszteléssel, házassággal, illetve halálozással kapcsolatos adatok nem törölhetõk. (2150/K/2005) Közüzemi szolgáltatók A közüzemi szolgáltató és a fogyasztó közötti viszonyban egyre fontosabb szerepet játszik a kapcsolattartás módjának kialakítása. Ennek napjainkban egyre elterjedtebbé váló formája a telefonos ügyfélszolgálat. Az adatvédelmi biztos vizsgálati körébe került adatvédelmi vonatkozásai miatt számos közüzemi szolgáltató által kialakított call-center. Több panaszos sérelmezte, hogy a közüzemi szolgáltató a beleegyezésük nélkül rögzíti az ügyintézõvel folytatott telefonbeszélgetést. Az Avtv. értelmében a hangfelvétel készítése és tárolása adatkezelésnek minõsül. Az adatkezeléshez törvényi felhatalmazás hiányában az érintett hozzájárulását kell beszerezni. A hozzájárulásnak az érintett részérõl önkéntesnek, határozottnak és megfelelõ tájékoztatáson alapulónak kell lennie. A hozzájárulás megadásának szükségszerû elõfeltétele, hogy az ügyfelet tájékoztassák az ügyintézõvel történõ beszélgetés rögzítésérõl. Ennek elmaradása esetén a beszélgetés hanganyaga jogszerûen nem rögzíthetõ. Amennyiben a telefonos ügyfélszolgálatot ellátó munkatárssal az ügyfél csak úgy tud beszélni, hogy a hívást rögzítik, nem tekinthetõ önkéntesnek a hozzájárulás, hiszen ebben az esetben nincs választási lehetõsége a rögzítést illetõen. (344/A/2005, 1153/A/2005) 2006/162/II. szám A call-centerek által alkalmazott gyakorlatok egységesítése, valamint a fogyasztók jogainak védelme érdekében az adatvédelmi biztos és a Magyar Energia Hivatal közös állásfoglalást bocsátott ki a villamos energia- és földgázelosztási és közüzemi szolgáltatási engedéllyel rendelkezõ társaságok (engedélyesek) által mûködtetett telefonos ügyfélszolgálatoknál végzett hívásrögzítésekkel kapcsolatosan. Az állásfoglalás a Mellékletekben olvasható. (1888/H/2005) Az adatvédelmi biztos már az elõzõ években is több esetben állást foglalt arról, hogy a közüzemi szolgáltató csak a feladatának ellátásához szükséges adatokat kérheti be és kezelheti, ennek ellenére néhány fogyasztó továbbra is sérelmezte a közüzemi szolgáltató által bekért adatok körét, illetõleg az ingatlan adásvételi szerzõdés fénymásolását. A közszolgáltatónak jogában áll hitelt érdemlõ módon meggyõzõdni a tulajdonosváltozásról, de ennek érdekében csak olyan adatokat gyûjthet, amelyek kizárólag e tény bizonyításához szükségesek. Ezt az eladó és a vevõ a tulajdoni lappal igazolhatják, illetve közös nyilatkozatot tehetnek. E célt szolgálja az adásvételi szerzõdés fénymásolata is, de miután a szerzõdés olyan adatokat (a vételár összege, a hozzátartozók adatai stb.) is tartalmaz, amelyek nemcsak a tulajdonosváltozás bizonyítására szolgálnak, a közszolgáltató nem kezelheti teljeskörûen a szerzõdésben feltüntetett adatokat. A közszolgáltató az adatokat csak célhoz kötötten, a cél megvalósulásához szükséges mértékben és ideig kezelheti. (1567/A/2005) Ehhez kapcsolódóan kell megemlíteni, hogy vizsgálat tárgyát képezte a Fõvárosi Gázmûvek Rt. szerzõdéskötéshez kapcsolódó adatkezelése. Az érintettek szintén a kezelendõ személyes adatok körét és azt kifogásolták, hogy a tulajdonjog-igazolás feltétele a szerzõdés

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes